b'\n_START_ARTICLE_\nPostavljanje agende\n_START_PARAGRAPH_\nPostavljanje agende (engl. agenda setting) pretpostavlja da mediji utvr\xc4\x91uju koje \xc4\x87e se teme u nekom odre\xc4\x91enom vremenu smatrati posebno va\xc5\xbenima. Teoriju agende ( odre\xc4\x91ivanju i strukturiranju teme putem masovnih medija ) najprije su ispitivali Maxwell E. McCombs i Donald L. Shaw.\n_START_SECTION_\nMasovni mediji\n_START_PARAGRAPH_\nMasovnim medijima prepisuje se sposobnost da odre\xc4\x91uju o \xc4\x8demu \xc4\x87e ljudi razmi\xc5\xa1ljati. Gledali\xc5\xa1te promjene stava, koje je u kontekstu ranijeg istra\xc5\xbeivanja u\xc4\x8dinka imalo sredi\xc5\xa1nji zna\xc4\x8daj, ne igra nikakvu ulogu. Formalna obilje\xc5\xbeja prezentacije problema putem medija, prema pretpostavci toga pristupa odre\xc4\x91uju relativnu uo\xc4\x8dljivost pojedinih tema. Pretpostavlja se, dakle, da zna\xc4\x8daj koji se pojedinim temama pripisuje u masovnim medijima utje\xc4\x8de na njihov zna\xc4\x8daj u javnosti. Nadalje, pretpostavlja se da se na teme koje su se iskristalizirale u medijima obra\xc4\x87a pa\xc5\xbenju proporcionalno njihovoj uo\xc4\x8dljivosti. Tako bi mediji imali mo\xc4\x87 da pomo\xc4\x87u odgovaraju\xc4\x87ih redakcijiskih sredstava odre\xc4\x91uju pona\xc5\xa1anje publike glede odabira. Masovnim medijima se, dodu\xc5\xa1e, ne pripisuje sposobnost da vr\xc5\xa1e utjecaj na to \xc5\xa1to \xc4\x87e ljudi misliti, ali mediji u velikoj mjeri odre\xc4\x91uju o \xc4\x8demu \xc4\x87e ljudi razmi\xc5\xa1ljati.\n_START_SECTION_\nElementi agende\n_START_PARAGRAPH_\nMaxwell E. McCombs i Sheldon Gilbert poku\xc5\xa1ali su razraditi elemente teorije agende. Ovamo spadaju\xc2\xa0: 1. kvantiteta izvje\xc5\xa1\xc4\x87ivanja 2. redakcijsko strukturiranje,odnosno za pojedini medij specifi\xc4\x8dno oblikovanje, kao npr. naslov, slika, prijelom, a za televiziju stati\xc4\x8dna slika, grafika, film. 3. mjera konflikta sadr\xc5\xbeanog u nekoj vijesti 4. u\xc4\x8dinci u protjecanju vremena, koji se razlikuju, recimo, kod novina i televizije. Tako je npr. Prema Geraldu C. Stoneu i Maxwellu E. McCombsu, za Time i Newsweek vrijeme od 4 mjeseca optimalno razdoblje za formiranje neke teme.'